PMIndiaData/PMIndiaSum huggingface dataset:
പ്രധാനമന്ത്രിയുടെ ഒമാന്‍ സന്ദര്‍ശന വേളയില്‍ ഒപ്പുവച്ച കരാറുകള്‍ / ധാരണാപത്രങ്ങള്‍ എന്നിവയുടെ പട്ടിക

ക്രമ നമ്പര്‍ കരാര്‍ / ധാരണാപത്രം 1 സിവില്‍, വാണിജ്യ കാര്യങ്ങളില്‍ നിയമ, ജുഡീഷ്യല്‍ സഹകരണത്തിനുള്ള കരാര്‍ 2 നയതന്ത്ര, സ്‌പെഷ്യല്‍, സര്‍വ്വീസ്, ഔദ്യോഗിക പാസ്സ്‌പോര്‍ട്ടുകള്‍ ഉള്ളവരെ വിസയില്‍ നിന്ന് പരസ്പരം ഒഴിവാക്കുന്നതിനുള്ള കരാര്‍ 3 ആരോഗ്യ മേഖലയിലെ സഹകരണത്തിനുള്ള ധാരണാപത്രം 4 ബഹിരാകാശം സമാധാനപരമായ ആവശ്യങ്ങള്‍ക്ക് ഉപയോഗിക്കുന്നതിലെ സഹകരണത്തിനുള്ള ധാരണാപത്രം. 5 വിദേശകാര്യ മന്ത്രാലയത്തിന് കീഴിലുള്ള ഫോറിന്‍ സര്‍വ്വീസ് ഇന്‍സ്റ്റിറ്റ്യൂട്ടും, ഒമാന്‍ ഡിപ്ലോമാറ്റിക് ഇന്‍സ്റ്റിറ്റ്യൂട്ടും തമ്മിലുള്ള സഹകരണം സംബന്ധിച്ച ധാരണാപത്രം. 6 ഒമാനിലെ നാഷണല്‍ ഡിഫന്‍സ് കോളേജും, ഇന്ത്യയിലെ ഇന്‍സ്റ്റിറ്റ്യൂട്ട് ഫോര്‍ ഡിഫന്‍സ് സ്റ്റഡീസ് ആന്റ് അനാലിസിസും തമ്മില്‍ അക്കാദമിക് മേഖലകളിലെ സഹകരണത്തിനുള്ള ധാരണാപത്രം. 7 ഇന്ത്യയും ഒമാനും തമ്മില്‍ വിനോദ സഞ്ചാരമേഖലയിലെ സഹകരണത്തിനുള്ള ധാരണാപത്രം 8 സൈനിക സഹകരണത്തിനുള്ള ധാരണാപത്രത്തിന്റെ അനുബന്ധം.
പ്രധാനമന്ത്രി ശ്രീ. നരേന്ദ്ര മോദിയും ഇസ്രായേല്‍ പ്രധാനമന്ത്രി ബഹുമാനപ്പെട്ട ശ്രീ. ബെഞ്ചമിന്‍ നെതന്യാഹുവും തമ്മിലുള്ള ഫോണ്‍ കോള്‍

ഇസ്രയേല്‍ പ്രധാനമന്ത്രി ബഹുമാനപ്പെട്ട ശ്രീ. ബെഞ്ചമിന്‍ നെതന്യാഹുവുമായി പ്രധാനമന്ത്രി ശ്രീ. നരേന്ദ്ര മോദി സംസാരിച്ചു. പ്രധാനമന്ത്രി നെതന്യാഹുവിനും ഇസ്രയേല്‍ ജനതയ്ക്കും പ്രധാനമന്ത്രി മോദി ജൂത നവവല്‍സര ആശംസകളും ജൂത ആഘോഷമായ സുക്കോട് ആശംസകളും നേര്‍ന്നു. ഉഭയകക്ഷി ബന്ധത്തിലുണ്ടായ പുരോഗതി; വിശേഷിച്ച് കോവിഡ്-19ന്റെ സാഹചര്യത്തില്‍ ഗവേഷണം, രോഗ പരിശോധന, പ്രതിരോധ കുത്തിവെപ്പ് വികസിപ്പിക്കല്‍ എന്നീ മേഖലകളില്‍ ഉണ്ടായ പുരോഗതി; നേതാക്കള്‍ വിലയിരുത്തി. ഇരു രാജ്യങ്ങളിലെയും ജനതകളുടെ നേട്ടത്തിനായി മാത്രമല്ല, മാനവികതയുടെ ആകെ നന്‍മയ്ക്കായി ഈ സഹകരണം പ്രധാനമാണെന്ന് ഇരുവരും സമ്മതിച്ചു. ജലം, കൃഷി, ആരോഗ്യം, വ്യാപാരം, സ്റ്റാര്‍ട്ടപ്പ്, നൂതനാശയം എന്നീ മേഖലകളില്‍ നടന്നുവരുന്ന സഹകരണം അവലോകനം ചെയ്ത അവര്‍, ഈ ബന്ധങ്ങള്‍ മെച്ചപ്പെടുത്തുന്നതിനെക്കുറിച്ചു ചര്‍ച്ച നടത്തുകയും ചെയ്തു. രൂപപ്പെട്ടുവരുന്ന മേഖലാതല, ആഗോള വെല്ലുവിളികളും അവസരങ്ങളും സംബന്ധിച്ച വിലയിരുത്തലുകള്‍ പങ്കുവെക്കുന്നതിനും അടുപ്പമുള്ളതും ശക്തവുമായ തന്ത്രപ്രധാനമായ ഉഭയകക്ഷിബന്ധം മെച്ചപ്പെടുത്തുന്നതിനു മാര്‍ഗനിര്‍ദേശം നല്‍കാനുമായി സ്ഥിരമായി ആശയവിനിമയം നടത്താന്‍ നേതാക്കള്‍ തീരുമാനിച്ചു.
പ്രധാനമന്ത്രിയും ഫിലിപ്പൈന്‍സ് പ്രസിഡന്റും ടെലിഫോണില്‍ സംസാരിച്ചു

ഫിലിപ്പൈന്‍സ് പ്രസിഡന്റ് ബഹുമാനപ്പെട്ട റൊഡ്രിഗോ ഡ്യൂട്ടെര്‍ട്ടുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില്‍ സംസാരിച്ചു. കോവിഡ്- 19 മഹാവ്യാധി ഉയര്‍ത്തുന്ന വെല്ലുവിളികളെ നേരിടുന്നതിനായി ഇരു രാജ്യങ്ങളും കൈക്കൊണ്ട നടപടികള്‍ ചര്‍ച്ച ചെയ്തു. ഈ ആരോഗ്യ പ്രതിസന്ധിയുടെ നാളുകളില്‍ ഇന്ത്യയിലുള്ള ഫിലിപ്പീന്‍ പൗരന്‍മാരുടെയും ഫിലിപ്പൈന്‍സിലുള്ള ഇന്ത്യന്‍ പൗരന്‍മാരുടെയും ക്ഷേമം ഉറപ്പുവരുത്തുന്നതിനായി സഹകരിച്ചതിനും പുനരധിവാസ കേന്ദ്രങ്ങള്‍ ഒരുക്കിയതിനും ഇരു നേതാക്കളും പരസ്പരം അഭിനന്ദനമറിയിച്ചു. രാജ്യത്തിന് ചികില്‍സാ സാമഗ്രികള്‍ ലഭ്യമാക്കുന്നതിന് ഇന്ത്യയെ ഫിലിപ്പൈന്‍സ് പ്രസിഡന്റ് പ്രശംസിച്ചു. മഹാവ്യാധിക്കെതിരെ പോരാടുന്നതിന് ഫിലിപ്പൈന്‍സിനു പിന്‍തുണ നല്‍കുന്നതിനുള്ള പ്രതിബദ്ധത പ്രസിഡന്റ് ഡ്യുട്ടെര്‍ട്ടിനോടു വെളിപ്പെടുത്തിയ പ്രധാനമന്ത്രി, പ്രതിരോധ കുത്തിവെപ്പു കണ്ടുപിടിക്കപ്പെട്ടാല്‍ അത് ഉള്‍പ്പെടെയുള്ള ചികില്‍സാ സാമഗ്രികള്‍ താങ്ങാവുന്ന വിലയ്ക്കു ലഭ്യമാക്കാനുള്ള ഉല്‍പാദന ശേഷി ഇന്ത്യക്കുണ്ടെന്നു വെളിപ്പെടുത്തി. അതു മാനവികതയുടെ ഒന്നാകെയുള്ള നേട്ടത്തിനായി വിതരണം ചെയ്യുമെന്നു വെളിപ്പെടുത്തുകയും ചെയ്തു. പ്രതിരോധ സഹകരണത്തില്‍ ഉള്‍പ്പെടെ ഉഭയകക്ഷി ബന്ധത്തിന്റെ എല്ലാ മേഖലകളിലും അടുത്ത വര്‍ഷങ്ങളില്‍ ഉണ്ടായിട്ടുള്ള പുരോഗതിയില്‍ നേതാക്കള്‍ സംതൃപ്തി അറിയിച്ചു. ഇന്‍ഡോ-പസഫിക് മേഖലയിലുള്ള പ്രധാന പങ്കാളി ആയാണ് ഫിലിപ്പൈന്‍സിനെ ഇന്ത്യ കാണുന്നതെന്നു പ്രധാനമന്ത്രി വ്യക്തമാക്കി. പ്രധാനമന്ത്രി, ബഹുമാനപ്പെട്ട ഡ്യൂട്ടെര്‍ട്ടിനും ഫിലിപ്പൈന്‍സ് ജനതയ്ക്കും വരാനിരിക്കുന്ന ഫിലിപ്പൈന്‍സ് ദേശീയ ദിനാശംസകള്‍ നേര്‍ന്നു.
പൊതുഭരണം-ഭരണപരിഷ്‌കാരം എന്നിവയില്‍ പോര്‍ച്ചുഗലുമായി സഹകരണം

പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം ഇന്ത്യയും പോര്‍ച്ചുഗലും തമ്മില്‍ പൊതുഭരണ -ഭരണപരിഷ്‌ക്കാരരംഗങ്ങളിലെ പരസ്പര സഹകരണത്തിനുള്ള ധാരണാപത്രം ഒപ്പുവയ്ക്കുന്നതിന് അനുമതി നല്‍കി. ഇന്ത്യാ ഗവണ്‍മെന്റിന്റെ കീഴിലുള്ള പേഴ്‌സണല്‍, പബ്ലിക്ക് ഗ്രീവിന്‍സസ് ആന്റ് പെന്‍ഷന്‍ മന്ത്രാലയത്തിന്റെ ഭരണ പരിഷ്‌ക്കരണ പൊതു പരാതി വകുപ്പും പോര്‍ച്ചുഗീസ് ഗവണ്‍മെന്റിന്റെ പ്രസിഡന്‍സി ആന്റ് അഡ്മിനിസ്‌ട്രേറ്റീവ് നവീകരണ മന്ത്രാലയവുമാണ് ധാരണാപത്രത്തില്‍ ഏര്‍പ്പെടുന്നത്. ഈ ധാരണാപത്രത്തിലൂടെ പോര്‍ച്ചുഗലിലെ ഉപഭോക്തൃകേന്ദ്രീകൃത പൊതുസേവന വിതരണ സമ്പ്രദായത്തെക്കുറിച്ച് മനസിലാക്കുന്നതിന് സഹായിക്കും. പൊതുസേവന ക്രമീകണമേഖലയില്‍ ധ്രുതഗതിയിലുണ്ടാകുന്ന മാറ്റങ്ങളുടെ അടിസ്ഥാനത്തില്‍ ഇതില്‍ നിന്നും ചില മികച്ച മാതൃകകളെ ഇന്ത്യന്‍ പൊതുസേവന മേഖലകളില്‍ ഉള്‍ക്കൊള്ളുന്നതിനും പ്രതിഫലിപ്പിക്കുന്നതിനും സാധിക്കും. ഇതിലൂടെ സംവിധാനം മെച്ചപ്പെടുത്താനുമാകും. ധാരണാപത്രത്തിന്റെ അടിസ്ഥാനത്തിലുള്ള സഹകരണത്തിന്റെ മേഖലകള്‍ക്ക് പ്രത്യേക നിയന്ത്രണങ്ങളില്ല. 1) ഗവണ്‍മെന്റിന്റെ ഡിജിറ്റല്‍ പരിവര്‍ത്തനം 2) ഭരണസംവിധാനങ്ങളുടെ ലളിതവല്‍ക്കരണവും റീ എഞ്ചിനീയറിംഗ് പ്രക്രിയയും 3) പൊതുസേവന വിതരണം 4) ജീവനക്കാരുടെ രൂപീകരണവും വികസനവും 5) പൊതുഭരണരംഗത്ത് മികച്ച ഭരണനടപടികളുടെ പങ്കുവയ്ക്കല്‍. 6) പൊതുപരാതി പരിഹാര സംവിധാനം ധാരണപത്രത്തിന്റെ അടിസ്ഥാനത്തിലുള്ള സഹകരണം പ്രധാനമായും 1) മുതിര്‍ന്ന നിര്‍ദ്ദേശക സംവിധാനം രൂപീകരിക്കുകയും നിലവിലുള്ള സഹകരണവും യോജിച്ച പ്രവര്‍ത്തനവുമായി ബന്ധപ്പെട്ട് സമ്മേളനങ്ങള്‍ ചേര്‍ന്ന് ചര്‍ച്ചചെയ്യുക. 2) മുകളില്‍ പറഞ്ഞ മേഖലകളിലെ അറിവുകളും പരിചയങ്ങളും പരസ്പര കൂടിയാലോചനകളിലൂടെ നിലവിലുള്ള അവസ്ഥകളിലൂടെയോ ഓണ്‍ലൈനായോ കൈമാറ്റം ചെയ്യുക. 3) പൊതുഭരണം, ഭരണപരിഷ്‌ക്കാരം എന്നിവയുമായി ബന്ധപ്പെട്ട പരിപാടികള്‍ക്ക് ക്ഷണിക്കുകയും ഈ മേഖലയിലെ വിദഗ്ധരെ അയക്കുകയും ചെയ്യുക. 4) പൊതുഭരണം-ഭരണപരിഷ്‌ക്കാരം എന്നിവയുമായി ബന്ധപ്പെട്ട പ്രസിദ്ധീകരണങ്ങള്‍, റിപ്പോര്‍ട്ടുകള്‍ തുടങ്ങി ഇരുഭാഗത്ത് നിന്നും പുറത്തിറക്കുന്ന വിവിധ പ്രസിദ്ധീകരണങ്ങള്‍ കൈമാറ്റം ചെയ്യുക. 5) ശില്‍പ്പശാലകള്‍, സെമിനാറുകള്‍, യോഗങ്ങള്‍ തുടങ്ങിയ പഠന സന്ദര്‍ശനങ്ങളിലൂടെ അറിവുകളും പരിചയവും കൈമാറ്റം ചെയ്യുന്നതിനുള്ള സൗകര്യങ്ങള്‍ ഒരുക്കുക. 6) പൊതുഭരണം-ഭരപരിഷ്‌ക്കാരം എന്നീ മേഖലകളില്‍ പരസ്പര സഹകരണത്തിനും യോജിച്ചുള്ള പ്രവര്‍ത്തനത്തിനും വേണ്ട മറ്റ് ഏതെങ്കിലും കാര്യങ്ങള്‍ പരിഗണിക്കപ്പെടേതുണ്ടെങ്കില്‍ ധാരണാപത്രം ഒപ്പുവച്ചവര്‍ ചേര്‍ന്ന് അതില്‍ തീരുമാനം എടുക്കും. പൊതുഭരണം-ഭരണപരിഷ്‌ക്കാര രംഗത്തെ ഒരു സംയുക്ത കര്‍മ്മ ഗ്രൂപ്പിനായിരിക്കും ഈ ധാരണാപത്രം നടപ്പാക്കുന്നതിനുള്ള ഉത്തരവാദിത്വം.
ബയോ-ടെക്‌നോളജി മേഖലയില്‍ ഇന്ത്യയും ഫിന്‍ലന്‍ഡും തമ്മിലുള്ള ധാരണാപത്രത്തിന് മന്ത്രിസഭയുടെ അംഗീകാരം

ബയോ ടെക്‌നോളജി മേഖലയില്‍ പരസ്പര താല്‍പര്യമുള്ള വിഷയങ്ങളുടെ അടിസ്ഥാനത്തില്‍ സഹകരിക്കുന്നതിനായി ഇന്ത്യയും ഫിന്‍ലന്‍ഡും തമ്മില്‍ ഏര്‍പ്പെട്ട ധാരണാപത്രത്തിന് പ്രധാനമന്ത്രി ശ്രീ. നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഫണ്ടിംഗ്, വ്യവസായങ്ങള്‍ നയിക്കുന്ന തീവ്ര ഉല്‍കര്‍ഷേച്ഛയുള്ള നൂതനാശയ പരിവര്‍ത്തന ഗവേഷണം വികസനം എന്ന വിശാല അര്‍ത്ഥത്തില്‍ നടപ്പാക്കുകയെന്നതും ധാരണാപത്രത്തിന്റെ ലക്ഷ്യമാണ്. ഗുണഫലങ്ങള്‍: ദീര്‍ഘകാല ഗവേഷണ വികസന നൂതനാശയ സഹകരണം സൃഷ്ടിക്കുന്നതിന് ഈ ധാരണാപത്രം സഹായിക്കും. കൂടാതെ ഇന്ത്യയും ഫിന്നിഷ് സംഘടനകളും തമ്മില്‍ സഹകരണ ശൃംഖല ആരംഭിക്കാനും ശക്തിപ്പെടുത്താനും ഇത് ഉപകരിക്കും. ആവശ്യത്തിന്റെ അടിസ്ഥാനത്തില്‍ ഉയര്‍ന്ന അന്താരാഷ്ട്ര നിലവാരത്തിലുള്ള തീവ്ര ഉല്‍കര്‍ഷേച്ഛയുള്ള പദ്ധതികള്‍ക്ക് ഫണ്ടിംഗ് ചെയ്യുന്നതിലൂടെ രണ്ടു രാജ്യങ്ങളും വളരെ ഉയര്‍ ലോക നിലവാരമുള്ള നൂതനാശയ നേട്ടം രണ്ടു രാജ്യങ്ങള്‍ക്കും കൈവരിക്കുന്നതിനെ പരസ്പരം സഹായിക്കുകയാണ് ലക്ഷ്യമിടുന്നത്. രണ്ടു രാജ്യങ്ങളിലേയും ശാസ്ത്രജ്ഞന്മാര്‍, ഗവേഷകര്‍, വ്യവസായികള്‍ എന്നിവര്‍ക്ക് അറിവുകള്‍ പങ്കുവയ്ക്കുന്നതിനും പുതിയ അറിവുകള്‍ ഉണ്ടാക്കുന്നതിനും ഇത് സഹായിക്കും വിശദാംശങ്ങള്‍: 1. നൂതനാശയം മൂലക്കല്ലായി തിരിച്ചറിഞ്ഞുകൊണ്ട് ഡി.ബി.ടിയും ബിസിനസ് ഫിന്‍ലന്റും ഇന്ത്യ ഗവമെന്റിന്റെ ബയോടെക്ടനോളജി ഇന്‍ഡസ്ട്രി റിസര്‍ച്ച് അസിസ്റ്റന്‍സ് കൗണ്‍സില്‍ (ബി.ഐ.ആര്‍.എ.സി), പബ്ലിക് സെക്ടര്‍ എന്റര്‍പ്രൈസ് ഓഫ് ദി ഡിപ്പാര്‍ട്ട്‌മെന്റ് ഓഫ് ബയോടെക്‌നോളജി (ഡി.ബി.ടി) എന്നിവയുമായി ഫണ്ടിങ്ങിനും തീവ്ര ഉല്‍കര്‍ഷേച്ഛയുള്ള വ്യവസായങ്ങള്‍ നയിക്കുന്ന നൂതനാശയ പരിവര്‍ത്തന പദ്ധതികള്‍ക്കും സഹകരിക്കും. പരസ്പരമുള്ള താല്‍പര്യത്തിന്റെ അടിസ്ഥാനത്തില്‍ താഴെപ്പറയുന്ന ഗവേഷണ മേഖലകള്‍ കണ്ടെത്തിയിട്ടുണ്ട്. 1. മിഷന്‍ ഇന്നോവേഷന്‍: ജൈവ ഇന്ധന വേദി: ജൈവ ഇന്ധനങ്ങള്‍, ജൈവ ഊര്‍ജം, ജൈവ പിണ്ഡാടിസ്ഥാന ഉല്‍പ്പന്നങ്ങള്‍: 2. ബയോടെക്‌നോളജിയുടെ പാരിസ്ഥിതിക-ഊര്‍ജ്ജ പ്രയോഗങ്ങള്‍ 3. സ്റ്റാര്‍ട്ട് അപ്പുകളുടെയും വളരുന്ന കമ്പനികളുടെയും വ്യാപാര വികസനം 4. ജീവശാസ്ത്രത്തിലെ വിദ്യാഭ്യാസ സാങ്കേതികത്വവും കളികളും. പശ്ചാത്തലം: ഗവണ്‍മെന്റ് ഓഫ് റിപ്പബ്ലിക് ഓഫ് ഫിന്‍ലന്‍ഡിന്റെയും കേന്ദ്രഗവണ്‍മെന്റിന്റെയും ശാസ്ത്ര സാങ്കേതിക മേഖലയിലെ സഹകരണത്തിനായി 2008 മാര്‍ച്ച് 25ന് ഹെല്‍സിങ്കിയില്‍ വച്ച് ഏര്‍പ്പെട്ട കരാറിന്റെ അടിസ്ഥാനത്തിലാണ് ധാരണാപത്രം ഒപ്പുവച്ചത്. പരസ്പരമുള്ള താല്‍പര്യത്തിന്റെ അടിസ്ഥാനത്തില്‍ ദീര്‍ഘകാല ഗവേഷണ വികസനവും നൂതനാശയവും പ്രോത്സാഹിപ്പിക്കുമെന്നും അതിന് ശേഷം ഇന്ത്യയും ഫിന്നിഷ് സംഘടനകള്‍ തമ്മിലുള്ള സഹകരണം ഉറപ്പാക്കുമെന്നും ഉള്ള പരസ്പര ധാരണയുടെ അടിസ്ഥാനത്തിലാണ് ഇത്.
ദൃശ്യ-ശ്രാവ്യമേഖലയിലെ നിര്‍മ്മാണത്തില്‍ ബംഗ്ലാദേശുമായി സഹകരണം

പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം ദൃശ്യ-ശ്രാവ്യ മേഖലയില്‍ ബംഗ്ലാദേശുമായി ചേര്‍ന്ന് പരിപാടികളുടെ നിര്‍മ്മാണത്തിനുള്ള കരാറിന് അംഗീകാരം നല്‍കി. ഈ കരാരിന്റെ പ്രധാന സവിശേഷതകള്‍ ഇവയാണ്: ചലച്ചിത്രം, ഡോക്യൂമെന്ററികള്‍, അനിമേഷന്‍ ഫിലിമുകള്‍ എന്നിവയുടെ നിര്‍മ്മാണം ഈ കരാറില്‍ ഉള്‍പ്പെടും. ഈ കരാറിന്റെ അടിസ്ഥാനത്തില്‍ നിര്‍മ്മിക്കുന്ന ഏത് ദൃശ്യ-ശ്രാവ്യ പരിപാടിയും രണ്ടു രാജ്യങ്ങളുടെയും നിയമങ്ങളുടെയും ചട്ടങ്ങളുടെയും അടിസ്ഥാനത്തില്‍ അവിടെ നിര്‍മ്മിക്കപ്പെടുന്ന പരിപാടികള്‍ക്ക് ലഭിക്കുന്ന എല്ലാ ആനുകൂല്യങ്ങള്‍ക്കും അര്‍ഹതയുളളതായിരിക്കും. ഇത് രണ്ടു രാജ്യങ്ങളിലേയും കല-സംസ്‌കാരം എന്നിവയുടെ കൈമാറ്റത്തിനും ഒപ്പം ഇരു രാജ്യങ്ങളിലേയും ജനങ്ങള്‍ക്ക് പരസ്പരം മനസിലാക്കുന്നതിനും നല്ല ബന്ധങ്ങള്‍ ഉണ്ടാക്കുന്നതിനും സഹായിക്കും. പരസ്പര സഹകരണത്തോടെയുള്ള ഈ നിര്‍മ്മാണപ്രക്രിയവഴി സാംസ്‌ക്കാരിക വിനിമയത്തിലൂടെ അവരുമായുള്ള മികച്ച ബന്ധം പ്രകടമാക്കാനാകും. ഇതിലൂടെ കലാകാരന്‍മാര്‍, സാങ്കേതികവിദഗ്ധര്‍ അല്ലാത്തവര്‍ തുടങ്ങി വിവിധ തുറകളില്‍പ്പെട്ടവര്‍ക്ക് നിരവധി തൊഴിലവസരം സൃഷ്ടിക്കാന്‍ കഴിയും. നിര്‍മ്മാണം, നിര്‍മ്മാണം പൂര്‍ത്തിയായശേഷമുള്ള പ്രവര്‍ത്തനം, മാര്‍ക്കറ്റിംഗ് എന്നീ മേഖലകളില്‍ കൂടുതല്‍ തൊഴിലവസരങ്ങള്‍ സൃഷ്ടിക്കുന്നത് രാജ്യങ്ങളുടെ മൊത്ത ആഭ്യന്തര ഉല്‍പ്പാദനത്തില്‍ വര്‍ദ്ധനവരുത്തും. ഇന്ത്യയിലെ വിവിധ ഭാഗങ്ങള്‍ ചിത്രീകരിക്കുന്നത് നമ്മുടെ പ്രദേശങ്ങളുടെ ദൃഷ്ടിഗോചരത വര്‍ദ്ധിപ്പിക്കും. ഇത് ഇന്ത്യയെ ആഗോളതലത്തില്‍ തന്നെ ചലച്ചിത്ര ചിത്രീകരണത്തിനുള്ള ഒരു കേന്ദ്രമാക്കി മാറ്റുന്നതിനുള്ള സാദ്ധ്യതകളും വലുതാകും. ദൃശ്യ-ശ്രാവ്യമേഖലയിലെ നിര്‍മ്മാണവുമായി ബന്ധപ്പെട്ട് ഇതിനകം തന്നെ ഇന്ത്യ ഇറ്റലി, യുണൈറ്റഡ് കിംഗ്ഡം, ജര്‍മ്മനി, ബ്രസീല്‍, ഫ്രാന്‍സ്, ന്യൂസിലാന്‍ഡ്, പോളണ്ട്, സ്‌പെയിന്‍, കാനഡ, ചൈന, റിപ്പബ്ലിക്ക് ഓഫ് കൊറിയ എന്നീ രാജ്യങ്ങളുമായി കരാറുകളില്‍ ഏര്‍പ്പെട്ടിട്ടുണ്ട്.
വെല്ലുവിളിനേരിടുന്ന ഈ കാലത്ത് ഇന്ത്യ-ബ്രസില്‍ പങ്കാളിത്തം എല്ലായ്‌പ്പോഴത്തേക്കാളും ശക്തം: പ്രധാനമന്ത്രി

വെല്ലുവിളി നേരിടുന്ന ഈ കാലത്ത് ഇന്ത്യാ-ബ്രസീല്‍ പങ്കാളിത്തം എല്ലായ്‌പ്പോഴത്തേക്കാളും ശക്തമാണെന്ന് പ്രധാനമന്ത്രി ശ്രീ നരേന്ദ്രമോദി പറഞ്ഞു. ബ്രസീലിന് ഹൈഡ്രോക്‌സി ക്ലോറോക്വിന്‍ നല്‍കാനുള്ള തീരുമാനത്തിന് നന്ദിപ്രകടിപ്പിച്ചുകൊണ്ടുള്ള ബ്രസീലിയന്‍ പ്രസിഡന്റ ജൈര്‍ എം. ബോള്‍സനാരോയുടെ ട്വീറ്റിന് മറുപടി നല്‍കുകയായിരുന്നു പ്രധാനമന്ത്രി ശ്രീ നരേന്ദ്രമോദി. ”ഈ മഹാമാരിക്കെതിരെയുള്ള മനുഷ്യവര്‍ഗ്ഗത്തിന്റെ പേരാട്ടത്തില്‍ സംഭാവന നല്‍കാന്‍ ഇന്ത്യ പ്രതിജ്ഞാബദ്ധമാണ്”, പ്രധാനമന്ത്രി പറഞ്ഞു.
പാരാലിമ്പിക്  ഗെയിംസിൽ പുരുഷന്മാരുടെ ഡിസ്കസ് ത്രോയിൽ വെങ്കല മെഡൽ നേടിയ വിനോദ് കുമാറിനെ പ്രധാനമന്ത്രി അഭിനന്ദിച്ചു

ടോക്കിയോയിൽ നടക്കുന്ന പാരാലിമ്പിക് ഗെയിംസിൽ പുരുഷ ഡിസ്കസ് ത്രോയിൽ വെങ്കല മെഡൽ നേടിയ വിനോദ് കുമാറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഒരു ട്വീറ്റിൽ പ്രധാനമന്ത്രി പറഞ്ഞു; "വിനോദ് കുമാറിന്റെ മികച്ച പ്രകടനത്തിന് ഇന്ത്യ സന്തോഷിക്കുന്നു! വെങ്കല മെഡൽ നേട്ടത്തിന് അദ്ദേഹത്തിന് അഭിനന്ദനങ്ങൾ. അദ്ദേഹത്തിന്റെ കഠിനാധ്വാനവും നിശ്ചയദാർഢ്യവും മികച്ച ഫലങ്ങൾ നൽകി .
പ്രധാനമന്ത്രി കച്ചി പുതുവല്‍സരാശംസകള്‍ നേര്‍ന്നു

പ്രധാനമന്ത്രി ശ്രീ. നരേന്ദ്ര മോദി ജനങ്ങള്‍ക്കു കച്ചി പുതുവല്‍സരാശംസകള്‍ നേര്‍ന്നു. ‘കച്ചി പുതുവല്‍സരത്തില്‍, ആഷാഠി ബിജിന്റെ വിശേഷ വേളയില്‍, ആഘോഷിക്കുന്നവര്‍ക്കെല്ലാം ആശംസകള്‍ നേരുന്നു. ആഹ്ലാദവും അഭിവൃദ്ധിയും നിറഞ്ഞ ഒരു വര്‍ഷത്തിനായി പ്രാര്‍ഥിക്കുന്നു’, പ്രധാനമന്ത്രി പറഞ്ഞു.
പി.എസ്.സി. സംവിധാനത്തിലെ നോമിനേഷന്‍ ആന്‍ഡ് റിലിങ്ക്വിഷ്ഡ് ഡിസ്‌കവറീസില്‍പ്പെട്ട ഒ.എന്‍.ജി.സിയുടെയും ഒ.ഐ.എല്ലിന്റെയും സാമ്പത്തികമായി ഉപയോഗപ്പെടുത്താത്ത 60 കണ്ടെത്തലുകള്‍ ഡിസ്‌കവേഡ് സ്‌മോള്‍ ഫീല്‍ഡ്‌സ് (ഡി.എസ്.എഫ്.) പോളിസി രണ്ടാം റൗണ്ട് ലേലത്തില്‍ ഉള്‍പ്പെടുത്തുന്നതിനു മന്ത്രിസഭയുടെ അനുമതി

60 സാമ്പത്തികമായി ഉപയോഗപ്പെടുത്താത്ത കണ്ടെത്തലുകള്‍ക്കും ചെറു പാടങ്ങള്‍ക്കുമായി 14-10-2015ല്‍ വിജ്ഞാപനം ചെയ്ത ഡിസ്‌കവേഡ് സ്‌മോള്‍ ഫീല്‍ഡ് പോളിസി, ഡിസ്‌കവേഡ് സ്‌മോള്‍ ഫീല്‍ഡ് പോളിസി രണ്ടാം റൗണ്ട് ലേലത്തിലേക്കു നീട്ടിനല്‍കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. ആകെയുള്ള 60 ഉപയോഗപ്പെടുത്താത്ത കണ്ടെത്തളിലും ചെറു പാടങ്ങളിലും 22 എണ്ണം എണ്ണ, പ്രകൃതിവാതക കോര്‍പ്പറേഷന്റേതും അഞ്ചെണ്ണം ഓയില്‍ ഇന്ത്യ ലിമിറ്റഡിന്റേതുമാണ്. 12 എണ്ണം പുതിയ പര്യവേക്ഷണ, ലൈസന്‍സിങ് നയ(എന്‍.ഇ.എല്‍.പി.) ബ്ലോക്കുകളില്‍ ഉപേക്ഷിക്കപ്പെട്ടവയും ആണ്. വിശദാംശങ്ങള്‍: ഈ കണ്ടെത്തലുകള്‍ വഴി 194.65 ദശലക്ഷം മെട്രിക് ടണ്‍ എണ്ണയോ തത്തുല്യമായ അളവ് വാതകമോ ലഭിക്കുമെന്നാണു കണക്കാക്കപ്പെട്ടിട്ടുള്ളത്. ഈ പാടങ്ങള്‍ വേഗം വികസിപ്പിച്ചെടുത്തു ധനലഭ്യത ഉറപ്പുവരുത്തുകുയം അതുവഴി എണ്ണ, വാതക ഉല്‍പാദനം വര്‍ധിപ്പിക്കുന്നതിലൂടെ രാജ്യത്തിന്റെ ഊര്‍ജ സുരക്ഷ വര്‍ധിപ്പിക്കുകയും ചെയ്യും. ഈ പാടങ്ങളില്‍ നിക്ഷേപം നടത്തുക വഴി 88,000 പ്രത്യക്ഷ, പരോക്ഷ, പ്രേരിത തൊഴിലവസരങ്ങള്‍ സൃഷ്ടിക്കപ്പെടുമെന്നു കണക്കാക്കപ്പെടുന്നു. ഭാവിയില്‍ നടക്കാനിരിക്കുന്ന ലേലങ്ങളിലേക്കുകൂടി ഈ നയം ദീര്‍ഘിപ്പിച്ചിട്ടുണ്ട്. പെട്രോളിയവും പ്രകൃതിവാതകവും, ധനവിനിയോഗം, നിയമം എന്നീ വകുപ്പു സെക്രട്ടറിമാര്‍ ഉള്‍പ്പെടുന്ന സെക്രട്ടറിമാരുടെ ശാക്തീകരണ കമ്മിറ്റി(ഇ.സി.എസ്.)യായിരിക്കും ഡിസ്‌കവേഡ് സ്‌മോള്‍ ഫീല്‍ഡ്‌സ് രണ്ടാം റൗണ്ട് ലേലത്തിന്റെ മാതൃകാ വരുമാന വിഭജന കരാറിനും നോട്ടീസ് ഇന്‍വൈറ്റിങ് ഓഫറിനും അന്തിമരൂപം നല്‍കുന്നത്. ഇ.സി.എസിന്റെ ശുപാര്‍ശകള്‍ വിലയിരുത്തി പെട്രോളിയം, പ്രകൃതിവാതക മന്ത്രാലയവും ധനകാര്യ മന്ത്രാലയവും കരാറിന് അംഗീകാരം നല്‍കും.
സ്വിസ്സ്  പ്രസിഡന്റിന്റെ  സന്ദർശന വേളയിൽ ഒപ്പ് വച്ച  ധാരണാപത്രങ്ങൾ / കരാറുകൾ

1 . കൊങ്കൺ റെയിൽവേ കോർപറേഷൻ ലിമിറ്റഡും (കെ ആർ സി എൽ ) സൂറിച്ചിലെ സ്വിസ്സ് ഫെഡറൽ ഇൻസ്റ്റിററ്റ്യൂട്ടും തമ്മിലുള്ള ധാരണാപത്രം 2 . റെയിൽവേ മേഖലയിലെ സാങ്കേതിക സഹകരണത്തിന് ഇന്ത്യൻ റെയിൽവേ മന്ത്രാലയവും സ്വിസ് ഫെഡറേഷന്റെ പരിസ്ഥിതി, ഗതാഗത ,ഊർജ്ജ , വാർത്താവിനിമയ ഫെഡറൽ വകുപ്പും തമ്മിലുള്ള ധാരണാപത്രം
ശ്രീ. സി.കെ.ജാഫര്‍ ഷെരീഫിന്റെ നിര്യാണത്തില്‍ പ്രധാനമന്ത്രി അനുശോചിച്ചു

ശ്രീ. സി.കെ.ജാഫര്‍ ഷെരീഫിന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘ശ്രീ. സി.കെ.ജാഫര്‍ ഷെരീഫ് ജിയുടെ നിര്യാണം ദുഃഖിപ്പിക്കുന്നു. ഒരു മുതിര്‍ന്ന പാര്‍ലമെന്റേറിയന്‍ എന്ന നിലയില്‍ അദ്ദേഹം പാര്‍ലമെന്ററി നടപടിക്രമങ്ങളെ മെച്ചമാര്‍ന്നതാക്കി. കര്‍ണാടകയുടെ പ്രതീക്ഷകള്‍ നിറവേറ്റിയെടുക്കുന്നതിനുള്ള ഉറച്ച ശബ്ദമായി അദ്ദേഹം ഡെല്‍ഹിയില്‍ നിലകൊണ്ടിരുന്നു. അദ്ദേഹത്തിന്റെ കുടുംബാംഗങ്ങളെയും അനുയായികളെയും അനുശോചനം അറിയിക്കുന്നു’, പ്രധാനമന്ത്രി പറഞ്ഞു.
ആത്മ നിർഭർ ഭാരതത്തിനായി ‘വോക്കൽ ഫോർ ലോക്കൽ’ പ്രോത്സാഹിപ്പിക്കാൻ ആത്മീയ നേതാക്കളോട് പ്രധാനമന്ത്രി അഭ്യർഥിച്ചു

ഭക്തിപ്രസ്ഥാനം, സ്വാതന്ത്ര്യസമരത്തിന് അടിത്തറ ഏകിയതുപോലെ, ഇന്ന് ആത്മീയ നേതാക്കൾ, മഹാത്മാക്കൾ, ആചാര്യന്മാർ എന്നിവർ ആത്മനിർഭർ ഭാരതത്തിന് അടിത്തറ നൽകുമെന്ന് പ്രധാനമന്ത്രി ശ്രീ നരേന്ദ്ര മോദി പറഞ്ഞു. ജൈനാചാര്യൻ ശ്രീ വിജയ് വല്ലഭ് സുരീശ്വർ ജി മഹാരാജിന്റെ നൂറ്റി അൻപത്തി ഒന്നാം ജന്മ വാർഷിക ദിനത്തിൽ 'സമാധാന പ്രതിമ' വീഡിയോ കോൺഫറൻസിലൂടെ അനാച്ഛാദനം ചെയ്ത് സംസാരിക്കുകയായിരുന്നു അദ്ദേഹം. സ്വാതന്ത്ര്യ സമരം ഉൾപ്പെടെ സാമൂഹിക-സാമ്പത്തിക-രാഷ്ട്രീയ സംഭവവികാസങ്ങളിലും നിലവിലെ ആത്മ നിർഭർ ഭാരത് പദ്ധതിയിലും ആത്മീയവും മതപരവുമായ അടിത്തറയെ പറ്റിയാണ് അദ്ദേഹം തന്റെ ഇന്നത്തെ പ്രസംഗത്തിൽ ഊന്നൽ നൽകിയത്. ' വോക്കൽഫോർ ലോക്കൽ' (പ്രാദേശികമായതിനുവേണ്ടി ശബ്ദിക്കൂ)എന്ന ആശയത്തെ എടുത്തു പറഞ്ഞ പ്രധാനമന്ത്രി, ഭക്തിപ്രസ്ഥാനം സ്വാതന്ത്ര്യസമരത്തിന് വേണ്ട പോഷണം നൽകിയതായും അഭിപ്രായപ്പെട്ടു. ആചാര്യന്മാർ, സന്യാസികൾ,യോഗി ശ്രേഷ്ഠർ എന്നിവരുടെ ആശയങ്ങളിൽ നമ്മുടെ രാജ്യത്തെ ഓരോ പ്രദേശത്തുമുള്ള ജനങ്ങൾ പ്രചോദിതരും പ്രബുദ്ധരുമായ കാര്യം നാം ഓർമിക്കേണ്ടതുണ്ട് എന്ന് അദ്ദേഹം പറഞ്ഞു. ഈ അവബോധമാണ് പിന്നീട് സ്വാതന്ത്ര്യസമര പ്രസ്ഥാനത്തിന് ശക്തി നൽകിയതെന്നും അദ്ദേഹം പറഞ്ഞു. സ്വാശ്രയത്വം പ്രോത്സാഹിപ്പിക്കുന്നതിന്, ആത്മീയ നേതാക്കളോട് അദ്ദേഹം ശക്തമായി അഭ്യർത്ഥിച്ചു. ഭക്തിപ്രസ്ഥാനം,സ്വാതന്ത്ര്യസമരത്തിന് അടിത്തറയും പിന്തുണയും ഏകിയതുപോലെ ഇന്ന് ഈ ഇരുപത്തൊന്നാം നൂറ്റാണ്ടിൽ, ആത്മ നിർഭർ ഭാരതത്തിന്റെ അടിത്തറ നമ്മുടെ സന്യാസിമാരും യോഗി വര്യന്മാരും ആചാര്യന്മാരും സൃഷ്ടിക്കുമെന്നും പ്രധാനമന്ത്രി പറഞ്ഞു. അനുയായികളെ അഭിസംബോധന ചെയ്യുമ്പോഴും ആത്മീയ സമ്മേളനങ്ങളിലും വോക്കൽ ഫോർ ലോക്കൽ എന്ന സന്ദേശം പരമാവധി പ്രചരിപ്പിക്കാൻ അദ്ദേഹം അഭ്യർത്ഥിച്ചു. ആത്മീയ നേതാക്കളുടെ സാക്ഷ്യപ്പെടുത്തൽ വോക്കൽ ഫോർ ലോക്കൽ സന്ദേശത്തിന് കൂടുതൽ ശക്തി പകരും. സ്വാതന്ത്രസമര കാലയളവിൽ, രാജ്യത്തെ പ്രചോദിപ്പിച്ചത് പോലെ സ്വാശ്രയ ഭാരത നിർമ്മിതിക്കും ഇത് പ്രചോദനമാകുമെന്നും പ്രധാനമന്ത്രി പറഞ്ഞു.
ഉപരാഷ്ട്രപതിയുടെ പുസ്തക പ്രകാശന ചടങ്ങില്‍ പ്രധാനമന്ത്രി നടത്തിയ പ്രസ്താവന

ഉപരാഷ്ട്രപതി ശ്രീ. ഹാമിദ് അന്‍സാരി രചിച്ച ‘പൗരനും സമൂഹവും’ എന്ന പുസ്തകത്തിന്റെ പ്രകാശന ചടങ്ങില്‍ പ്രധാനമന്ത്രി ശ്രീ. നരേന്ദ്ര മോദി പങ്കെടുത്തു. രാഷ്ട്രപതി ഭവനില്‍ വച്ച് നടന്ന ചടങ്ങില്‍ രാഷ്ട്രപതി ശ്രീ. പ്രണബ് മുഖര്‍ജി പുസ്തകം പ്രകാശനം ചെയ്തു. പുസ്തകത്തിലൂടെ തന്റെ ചിന്തകള്‍ ഭാവി തലമുറകള്‍ക്കായി പങ്കുവച്ച ഉപരാഷ്ട്രപതിയെ ചടങ്ങില്‍ സംസാരിച്ച പ്രധാനമന്ത്രി അഭിനന്ദിച്ചു. സാങ്കേതിക വിദ്യ പൗരന്‍മാരെ ഇന്റര്‍നെറ്റ് പൗരന്‍മാരാക്കി മാറ്റിയെന്നു (നെറ്റിസണ്‍സ്) പരമ്പരാഗത അതിര്‍ത്തികളെ മായ്ച്ചുകളഞ്ഞതായും പ്രധാനമന്ത്രി പറഞ്ഞു. എന്നിരുന്നാലും ഇന്ത്യയില്‍ പൗരനും സമൂഹത്തിനുമിടക്ക് കുടുംബം എന്ന ഒരു ഘടകമുണ്ടെന്നും അതാണ് നമ്മുടെ വലിയ ശക്തിയെന്നും അദ്ദേഹം ചൂണ്ടിക്കാട്ടി. നിരവധി ഭാഷകളും ഭാഷാഭേദങ്ങളാല്‍ സമ്പന്നമായതും വിവിധ മതവിശ്വാസത്തില്‍പ്പെട്ടവര്‍ ഐക്യത്തോടെ ജീവിക്കുന്നതുമായ ഒരു രാജ്യമെന്ന നിലയില്‍ ഇന്ത്യക്ക് അഭിമാനിക്കാമെന്ന് പ്രധാനമന്ത്രി പറഞ്ഞു. ഇത് സാധ്യമാക്കാന്‍ എല്ലാ പൗരന്‍മാരും സംഭാവന നല്‍കിയതായി അദേഹം വ്യക്തമാക്കി.
മന്ദേച്ചു ജലവൈദ്യുത പദ്ധതിയുമായി ബന്ധപ്പെട്ട കരാര്‍ ഭേദഗതിക്ക് മന്ത്രിസഭയുടെ അംഗീകാരം

ഭൂട്ടാനിലെ മന്ദേച്ചു ജലവൈദ്യുത പദ്ധതിയുമായി ബന്ധപ്പെട്ട് ഇന്ത്യയും ഭൂട്ടാനും തമ്മിലുള്ള കരാറിന്റെ മൂന്നാം വകുപ്പിലെ ഭേദഗതിക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അംഗീകാരം നല്‍കി. പദ്ധതിയുടെ വായ്പാ തിരിച്ചടവ് കാലാവധി ഭൂട്ടാന് രണ്ട് വര്‍ഷം ദീര്‍ഘിപ്പിച്ച് കൊണ്ടുള്ളതാണ് ഭേദഗതി. പദ്ധതിയുടെ നിര്‍മ്മാണം പതിനഞ്ച് വര്‍ഷത്തിനകം എന്നത് പതിനേഴ് വര്‍ഷമായി ദീര്‍ഘിപ്പിച്ചിട്ടുണ്ട്. പ്രയോജനങ്ങള്‍ ഈ ഭേദഗതി വഴി ലക്ഷ്യമിടുന്നത് ഇവയാണ് : 1. ഭൂട്ടാനിലെ 720 മെഗാവാട്ട് ശേഷിയുള്ള മന്ദേച്ചു ജലവൈദ്യുത പദ്ധതിയില്‍ നിന്ന് വൈദ്യുതി ഇറക്കുമതി ചെയ്യുന്നതിലെ ആദ്യ വര്‍ഷത്തെ നിരക്ക് യൂണിറ്റിന് നാല് രൂപ (ഇന്ത്യന്‍ രൂപ) 12 പൈസയായിരിക്കും. 2. പദ്ധതിയില്‍ നിന്നുള്ള മിച്ച വൈദ്യുതി ഭൂട്ടാന്‍ ഉറപ്പായും ഇന്ത്യയ്ക്ക് വിതരണം ചെയ്യും. 3. ഇന്ത്യയും ഭൂട്ടാനും തമ്മില്‍ ജലവൈദ്യുത സഹകരണ രംഗത്തെ പരസ്പര ബന്ധങ്ങളും, ഇരു രാജ്യങ്ങളും തമ്മിലുള്ള സാമ്പത്തിക ബന്ധങ്ങളും ശക്തിപ്പെടും.
2019 ജനുവരി നാലിനു പ്രധാനമന്ത്രി മണിപ്പൂരും അസമും സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി 2019 ജനുവരി നാലിനു മണിപ്പൂരും അസമും സന്ദര്‍ശിക്കും. മണിപ്പൂരില്‍ ഒട്ടേറെ പദ്ധതികളുടെ ഉദ്ഘാടനവും തറക്കല്ലിടലും അദ്ദേഹം നിര്‍വഹിക്കും. മോറെയില്‍ സമഗ്ര ചെക് പോസ്റ്റ്(ഐ.സി.പി.), ദൊലൈതാബി ബറാജ് പദ്ധതി, സാവോംബങ്ങില്‍ എഫ്.സി.ഐ. ഭക്ഷ്യശേഖര ഗോഡൗണ്‍, തങ്കല്‍സുരുങ്കണ്ടില്‍ പരിസ്ഥിതിസൗഹൃദ വിനോദസഞ്ചാര സമുച്ചയം, ജലസേചന പദ്ധതികള്‍ എന്നിവ പ്രധാനമന്ത്രി ഉദ്ഘാടനം ചെയ്യും. 400 കെവി ഇരട്ട സര്‍ക്യൂട്ട് സില്‍ച്ചര്‍-ഇംഫാല്‍ ലൈനിന്റെ സമര്‍പ്പണവും അദ്ദേഹം നിര്‍വഹിക്കും. ഇംഫാലിലെ ധനമഞ്ചുറി സര്‍വകലാശാല അടിസ്ഥാനസൗകര്യ വികസന പദ്ധതി, കായിക സൗകര്യങ്ങള്‍ ഒരുക്കല്‍ എന്നിവയ്ക്കു പ്രധാനമന്ത്രി തറക്കല്ലിടുകയും ചെയ്യും. തുടര്‍ന്ന്, ഇംഫാല്‍ ഈസ്റ്റ് ജില്ലയിലെ ഹാപ്ത കാങ്‌ജെയ്ബങ്ങില്‍ പൊതുയോഗത്തെ അഭിസംബോധന ചെയ്യും. അസമില്‍ സില്‍ച്ചറിലെ രാംനഗറില്‍ പൊതുയോഗത്തില്‍ പ്രധാനമന്ത്രി പ്രസംഗിക്കും.
മലേഷ്യൻ പ്രധാനമന്ത്രിയായി തിരഞ്ഞെടുക്കപ്പെട്ട ഡാറ്റോ സെരി അൻവർ ഇബ്രാഹിമിന്  പ്രധാനമന്ത്രിയുടെ  അഭിനന്ദനം

മലേഷ്യൻ പ്രധാനമന്ത്രിയായി തിരഞ്ഞെടുക്കപ്പെട്ട ഡാറ്റോ സെരി അൻവർ ഇബ്രാഹിമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ട്വീറ്റിൽ പ്രധാനമന്ത്രി പറഞ്ഞു; “മലേഷ്യൻ പ്രധാനമന്ത്രിയായി താങ്കൾ തിരഞ്ഞെടുക്കപ്പെട്ടതിന് ഡാറ്റോ സെരി അൻവർ ഇബ്രാഹിമിന് അഭിനന്ദനങ്ങൾ ഇന്ത്യയും, മലേഷ്യയും തമ്മിലുള്ള മെച്ചപ്പെടുത്തിയ തന്ത്രപരമായ പങ്കാളിത്തം കൂടുതൽ ശക്തിപ്പെടുത്തുന്നതിന് ഒരുമിച്ച് പ്രവർത്തിക്കാൻ ഞാൻ ആഗ്രഹിക്കുന്നു.”
ദുരന്ത നിവാരണ രംഗത്ത് ഇന്ത്യ അര്‍മേനിയ ധാരണാപത്രം

ദുരന്ത നിവാരണ രംഗത്ത് ഇന്ത്യയും അര്‍മേനിയയും തമ്മില്‍ ധാരണാപത്രം ഒപ്പിടാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ദുരന്തങ്ങളുണ്ടാകുന്ന സമയത്ത് ഇരു രാജ്യങ്ങളിലെയും ജനങ്ങളുടെ സുരക്ഷയും ക്ഷേമവും ഉറപ്പാക്കാന്‍ ലക്ഷ്യമിട്ടാണിത്. ദുരന്ത നിവാരണവുമായി ബന്ധപ്പെട്ട് ഉഭയകക്ഷി താല്‍പര്യമുള്ള വിവരങ്ങളുടെ കൈമാറ്റത്തിനും ധാരണാപത്രം വഴിയൊരുക്കും. ദുരന്തങ്ങള്‍ നേരിടുന്നതിനുള്ള മുന്നൊരുക്കങ്ങള്‍ ശക്തിപ്പെടുത്തുന്നതിനും ഇതുമായി ബന്ധപ്പെട്ട സ്ഥാപനങ്ങളുടെ ശേഷി വികസിപ്പിക്കുന്നതിനും ഇരു രാജ്യങ്ങള്‍ക്കും ഗുണകരമാകുന്ന തരത്തിലുള്ള ഒരു സംവിധാനത്തിന് രൂപം നല്‍കാനും ധാരണാപത്രത്തില്‍ വ്യവസ്ഥയുണ്ട്.
പൊതുമേഖല എണ്ണ വിപണനക്കമ്പനികളുടെ എത്തനോൾ സംഭരണ നടപടികൾക്ക് കേന്ദ്രമന്ത്രിസഭ അംഗീകാരം നൽകി

പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ഇന്ന് ചേർന്ന സാമ്പത്തികകാര്യ ക്യാബിനറ്റ് കമ്മിറ്റി, എത്തനോൾ സംഭരണവുമായി ബന്ധപ്പെട്ട നടപടിക്രമങ്ങൾക്ക് അംഗീകാരം നൽകി. ‘എത്തനോൾ മിശ്രിത പെട്രോൾ പദ്ധതി’ യുടെ കീഴിൽ, കരിമ്പ് അധിഷ്ഠിത അസംസ്കൃത വസ്തുക്കളിൽ നിന്ന് ഉല്പാദിപ്പിക്കുന്ന എത്തനോളിന്നുള്ള ഉയർന്ന വില നിശ്ചയിക്കുന്നതിനും ഇന്ന് ചേർന്ന യോഗം അംഗീകാരം നൽകി. വരുന്ന പഞ്ചസാര സീസണിൽ, 2020-21 ലെ എത്തനോൾ വിതരണ വർഷമായ 2020 ഡിസംബർ 1 മുതൽ 2021 നവംബർ 30 വരെയുള്ള കാലയളവിലെ വിവിധ നടപടിക്രമങ്ങൾക്കാണ് അംഗീകാരം നൽകിയത്. 1) സി ഹെവി മൊളാസ്സസിൽ നിന്നുള്ള എത്തനോളിന്റെ വില, ലിറ്ററിന് 43.75 രൂപയിൽ നിന്നും 45.69 രൂപയായി വർധിപ്പിക്കും. 2) ബി ഹെവി മൊളാസ്സസിൽ നിന്നുള്ള എത്തനോളിന്റെ വില, ലിറ്ററിന് 54.27 രൂപയിൽ നിന്നും 57.61 രൂപയായി വർധിപ്പിക്കും. 3) കരിമ്പിൻ ജ്യൂസ്/പഞ്ചസാര/പഞ്ചസാര സിറപ്പ് എന്നിവയിൽനിന്ന് ഉൽപാദിപ്പിക്കുന്ന എത്തനോളിന്റെ വില ലിറ്ററിന് 59.48 രൂപയിൽ നിന്നും 62.65 രൂപയാക്കി ഉയർത്തും. 4) ഇതുകൂടാതെ ജി എസ് ടി യും ചരക്ക് നീക്കത്തിന് ഉള്ള ചെലവും നൽകണം. എത്തനോളിന്റെ ദീർഘദൂര ചരക്കുനീക്കം സുഗമമായി നടത്തുന്നതിന്, ചരക്ക് നീക്കത്തിന് ഉള്ള തുക പ്രായോഗികമായി നിശ്ചയിക്കാൻ എണ്ണക്കമ്പനികളോട് ആവശ്യപ്പെട്ടിട്ടുണ്ട്. എല്ലാ ഡിസ്റ്റിലറികൾക്കും പദ്ധതിയുടെ ആനുകൂല്യം പ്രയോജനപ്പെടുത്താനാകും. എത്തനോൾ വിതരണക്കാർക്ക് ലാഭകരമായ വില നൽകുന്നത്, കരിമ്പ് കർഷകർക്കുള്ള കുടിശ്ശിക കുറയ്ക്കുന്നതിന് സഹായിക്കും.
കൃഷിയിലും ഭക്ഷ്യസംബന്ധിയായ വ്യവസായത്തിലും സഹകരിക്കാനുള്ള ഇന്ത്യ-കിര്‍ഗിസ്ഥാന്‍ കരാര്‍ ഒപ്പുവെക്കുന്നതിനു മന്ത്രിസഭാ അനുമതി

കൃഷിയിലും ഭക്ഷ്യസംബന്ധിയായ വ്യവസായത്തിലും സഹകരിച്ചു പ്രവര്‍ത്തിക്കുന്നതിന് ഇന്ത്യയും കിര്‍ഗിസ്ഥാനുമായി കരാര്‍ ഒപ്പുവെക്കാനുള്ള കൃഷി, കര്‍ഷകക്ഷേമ മന്ത്രാലയത്തിന്റെ ശുപാര്‍ശ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭ അംഗീകരിച്ചു. ഗവേഷണങ്ങള്‍ സംബന്ധിച്ച വിവരങ്ങളും അനുഭവജ്ഞാനവും, മൃഗപരിപാലനം, പക്ഷിപ്പനി, ഫുട്‌ ആന്‍ഡ് മൗത്ത് രോഗം, വളര്‍ത്തുമൃഗങ്ങള്‍ക്കായുള്ള ഔഷധങ്ങള്‍, ചെടിവളര്‍ത്തല്‍, ആധുനിക സാങ്കേതികവിദ്യയുടെ സഹായത്താല്‍ വിത്ത് ഉല്‍പാദിപ്പിക്കല്‍, വിത്തുകള്‍ സാക്ഷ്യപ്പെടുത്തല്‍, വിവിധ തരം ജലസേചന രീതികള്‍ പരിചയപ്പെടുത്തല്‍, ഭക്ഷ്യസംസ്‌കരണത്തിനും പാക്കിങ്ങിനും വിവരസാങ്കേതിക വിദ്യ ഫലപ്രദമായി ഉപയോഗപ്പെടുത്തല്‍ തുടങ്ങിയ മേഖലകള്‍ ഉള്‍പ്പെടെ കൃഷിയിലും അനുബന്ധ മേഖലകളിലുമുള്ള സഹകരണം ഉള്‍പ്പെടുന്നതാണ് നിര്‍ദിഷ്ട കരാര്‍. വിവരം കൈമാറുന്നതിനപ്പുറം സസ്യവര്‍ഗങ്ങള്‍ സംരക്ഷിക്കാനുള്ള അവകാശം, കാര്‍ഷിക ഗവേഷണവും വിദ്യാഭ്യാസവും, തോട്ടവിള ഗവേഷണവും പഠനവും, ഭക്ഷ്യസുരക്ഷയും മാനദണ്ഡങ്ങളും, ജലക്കൃഷിയും മല്‍സ്യക്കൃഷിയും തുടങ്ങിയ കാര്യങ്ങളിലും സഹകരിക്കാന്‍ ധാരണാപത്രത്തില്‍ വ്യവസ്ഥയുണ്ട്. സഹകരിക്കാനും കരാര്‍ നടപ്പാക്കുമ്പോള്‍ ഉയര്‍ന്നുവരാനിടയുള്ള പ്രശ്‌നങ്ങള്‍ക്കു പരിഹാരം കാണാനും ഉദ്ദേശിച്ച കാര്യങ്ങള്‍ നടപ്പാക്കാനും ഇരു രാജ്യങ്ങളുടെയും പ്രതിനിധികള്‍ ഉള്‍പ്പെട്ട സംയുക്ത പ്രവര്‍ത്തന സമിതി രൂപീകരിക്കുന്നതിനുള്ള വ്യവസ്ഥയും ഉള്‍പ്പെടുത്തിയിട്ടുണ്ട്. കരാര്‍ ഒപ്പിടുന്ന സമയം മുതല്‍ അഞ്ചു വര്‍ഷത്തേക്കാണു കാലാവധി. കാലാവധി പൂര്‍ത്തിയാകുന്നതിന് ആറു മാസം മുന്‍പെങ്കിലും കരാറില്‍നിന്നു പിന്‍വാങ്ങുന്നതായി നയതന്ത്ര വ്യവസ്ഥകള്‍ പാലിച്ചുകൊണ്ട് രണ്ടു രാജ്യങ്ങളില്‍ ഒന്ന് അറിയിക്കാത്ത പക്ഷം അഞ്ചു വര്‍ഷത്തേക്കു കൂടി കരാര്‍ പ്രാബല്യത്തിലുണ്ടാകും.
പണ്ഡിറ്റ് ദീന്‍ദയാല്‍ ഉപാധ്യായക്ക് പ്രധാനമന്ത്രി പ്രണാമമര്‍പ്പിച്ചു

പണ്ഡിറ്റ് ദീന്‍ദയാന്‍ ഉപാധ്യായക്ക് അദ്ദേഹത്തിന്റെ ജന്മവാര്‍ഷിക വേളയില്‍ പ്രധാനമന്ത്രി ശ്രീ. നരേന്ദ്ര മോദി പ്രണാമമര്‍പ്പിച്ചു. നിസ്വാര്‍ത്ഥ സേവനത്തിന്റെ പ്രതീകമായിരുന്നു ദീന്‍ദയാല്‍ ഉപാധ്യായയെന്ന് പ്രധാനമന്ത്രി പറഞ്ഞു. മികച്ച സംഘാടകനും, പ്രചോദകനും, മാര്‍ഗദര്‍ശിയുമായിരുന്നു അദ്ദേഹമെന്ന് പ്രധാനമന്ത്രി അനുസ്മരിച്ചു.
പ്രഥമ പ്രധാനമന്ത്രി പണ്ഡിറ്റ് ജവഹര്‍ലാല്‍ നെഹ്‌റുവിന് പ്രധാനമന്ത്രി പ്രണാമം അര്‍പ്പിച്ചു

ഇന്ത്യയുടെ പ്രഥമ പ്രധാനമന്ത്രി പണ്ഡിറ്റ് ജവഹര്‍ലാല്‍ നെഹ്‌റുവിന് അദ്ദേഹത്തിന്റെ ജന്മ വാര്‍ഷികത്തില്‍ പ്രധാനമന്ത്രി ശ്രീ. നരേന്ദ്ര മോദി പ്രണാമം അര്‍പ്പിച്ചു. ‘പണ്ഡിറ്റ് ജവഹര്‍ലാല്‍ നെഹ്‌റുവിന് അദ്ദേഹത്തിന്റെ ജന്മ വാര്‍ഷിക ദിനത്തില്‍ ശ്രദ്ധാഞ്ജലി’, പ്രധാനമന്ത്രി പറഞ്ഞു.